CELEX: 32013R1047
Language: sk
Date: 2013-08-21 00:00:00
Title: Delegované nariadenie Komisie (EÚ) č. 1047/2013 z  21. augusta 2013 , ktorým sa mení delegované nariadenie Komisie (EÚ) č. 114/2013 na účely opravy priemerných špecifických emisií CO 2 v roku 2010 v prípade výrobcu Piaggio  Text s významom pre EHP

29.10.2013   
            
            
               SK
            
            
               Úradný vestník Európskej únie
            
            
               L 285/1
            
         DELEGOVANÉ NARIADENIE KOMISIE (EÚ) č. 1047/2013
   z 21. augusta 2013,
   ktorým sa mení delegované nariadenie Komisie (EÚ) č. 114/2013 na účely opravy priemerných špecifických emisií CO2 v roku 2010 v prípade výrobcu Piaggio
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 11 ods. 7,
   keďže:
   
               (1)
            
            
               Výrobca ľahkých úžitkových vozidiel Piaggio informoval Komisiu, že priemerné špecifické emisie CO2 v roku 2010, ktoré sa v súvislosti s ním uvádzajú v delegovanom nariadení Komisie (EÚ) č. 114/2013 zo 6. novembra 2012, ktorým sa dopĺňa nariadenie Európskeho parlamentu a Rady (EÚ) č. 510/2011, pokiaľ ide o pravidlá uplatňovania výnimky z cieľových hodnôt špecifických emisií CO2 na nové ľahké úžitkové vozidlá (2), sú nesprávne. Výrobca poskytol podrobné dôkazy o tom, že jeho priemerné špecifické emisie CO2 v roku 2010 boli významne vyššie ako hodnota uvedená v danom nariadení.
            
         
               (2)
            
            
               Komisia preskúmala dôkazy predložené výrobcom Piaggio a usúdila, že je vhodné predmetnú hodnotu opraviť.
            
         
               (3)
            
            
               Delegované nariadenie (EÚ) č. 114/2013 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   V zozname v prílohe III k delegovanému nariadeniu (EÚ) č. 114/2013 sa údaj v druhom stĺpci s názvom „Priemerné emisie (v g/km)“ v prípade značky Piaggio nahrádza údajom „177,00“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. augusta 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 145, 31.5.2011, s. 1.
   
      (2)  Ú. v. EÚ L 38, 9.2.2013, s. 1.